Strisarotruro

La Strisarotruro, Stri-sarotruro aŭ Strieca sarotruro (Sarothrura affinis) estas specio de birdoj de la familio Sarothruridae, enmetita foje ankaŭ en Rallidae. Ĝi estas konata ankaŭ kiel Ruĝvosta sarotruo, kio indikas alian fizikan trajton. Tiu specio estas tre rilata al la Madagaskara saroturo. Tiu specio havas disan distribuadon tra Afromontano de sudorienta Afriko, kun du subspecioj. La nomiga subspecio S. a. affinis troviĝas en orienta Sudafriko. S. a. antonii, nomita omaĝe al la germana ornitologo Anton Reichenow, troviĝas en orienta Zimbabvo kaj Mozambiko, Malavio, suda Tanzanio, Kenjo kaj sudo de Suda Sudano. Taylor, B. & Kirwan, G.M. (2017). Striped Flufftail (Sarothrura affinis). En: del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. (alirita el  en 5a de Marto 2017). 

La Strisarotruro estas malgranda ralsimila birdo, 14 ĝis 15 cm longa. Maskloj pezas inter 25-30 g, neniu informo ekzistas pri la pezo de inoj. La flugilenverguro estas 23 ĝis 24 cm. La masklo havas kaŝtankoloran kapon, blankan gorĝon, kaj nigran korpon striecan blanke kun flaveca nuanco; la vosto esats ruĝeca, kio diferencas la specion disde aliaj sarotruroj kiuj havas nigrecan voston. La ino estas bruna kun pli hela strieco kaj pala ventro. S. a. antonii estas diferenca de la nomiga en tio ke havas la kaŝtankoloron de la kapo malsupreniranta al la brusto, kaj ke estas pli granda.

Tiu specio okupas gamon de habitatoj kaj altitudoj, kaj troveblas je marnivelo en Sudafriko kaj ĝis 3700 m en Kenjo. La specio troveblas ĉefe en alpaj herbejoj, kutime ĉe akvo, kaj postulas bonan ŝirmadon kun iom da maldensejo. En Sudafriko, je pli altaj altitudoj, ĝi troviĝas en finboso.

La Strisarotruro manĝas gamon da insektoj inkluzive de skaraboj, raŭpoj, formikoj, termitoj, muŝoj, griloj kaj cimoj, same kiel araneoj kaj semoj. Ili kutime manĝas en malferma tero. Reproduktado okazas dum la loka pluvsezono. Paroj tenas teritoriojn tutjare, kun pli malgranda reprodukta teritorio kaj pli granda hejmteritorio. La nesto estas bovlo da seka herbo metita en herbotufo.

Referencoj

Kategorio:Raledoj